**……………(**sz.) napirend

# E L Ő T E R J E S Z T É S

# a Képviselő-testület 2022. március 31-i rendes ülésére

**Tárgy:** Együttműködési megállapodás Hűvösvölgy Nagyrét területére

**Készítette: ……………………………..**

dr. Silye Tamás

jegyzői igazgató

**Egyeztetve: ……………………………**

dr. Varga Előd Bendegúz

alpolgármester

**Látta:** ....................................................

dr. Szalai Tibor

jegyző

A napirend tárgyalása zárt ülést nem igényel.

**Tisztelt Képviselő-testület!**

A Főváros és agglomerációjának életminősége és jövője szempontjából kiemelt jelentőséggel bír az itt található erdők léte, melyek megőrzése, gyarapítása Felek közös érdeke. Társadalmi szempontból kiemelkedő ezen erdőterületek rekreációs és környezeti nevelési szerepe.

Budapest II. kerületében, a Pilisi Parkerdő Zrt. kezelésében található a Hűvösvölgyi Nagyrét, amely hosszú évtizedek óta különösen kedvelt turisztikai és rekreációs célpont az erdő látogatói körében. Az erdőlátogatók kulturált, a természeti környezettel összeegyeztethető rekreációját a környező erdők örökerdő szemléletű kezelésével és a közjóléti infrastruktúra folyamatos fejlesztésével igyekszik a Pilisi Parkerdő Zrt. segíteni.

A kerületi lakosság sportolási lehetőségeinek bővítése érdekében 2018-2019. évben az Önkormányzat és a Pilisi Parkerdő Zrt. együttműködése keretében, az MKSZ támogatásával a Budapest, II. kerület külterület 11355/2 hrsz-ú f) alrészletű ingatlanrészen, a korábbi épületalapok területén egy korszerű sportpálya kialakítására került sor (továbbiakban: Sportpálya).

A határozati javaslat mellékletét képező megállapodásban feltüntetett szerződő felek a helyi természeti értékek megóvásának biztosítása mellett fontosnak tartják a kerületi lakosság természeti környezetben történő rekreációjának és sportolásának támogatását, a Nagyrét szabadidős és sportéletének fejlesztését, melyre vonatkozóan a határozati javaslat mellékletét képező együttműködési megállapodást kívánják kötni egymással.

Kérem a Tisztelt Képviselő-testületet az alábbi határozati javaslat elfogadására.

**Határozati javaslat**

A Képviselő-testület úgy dönt, hogy a határozat mellékletét képező Budapest, II. kerület külterület 11355/2 hrsz-ú ingatlanra vonatkozó együttműködési megállapodást a Pilisi Parkerdő Zrt-vel, a Nagyréti Szabadidőért és Sportért Egyesülettel, valamint a „Nagyrét” Természetközeli Időtöltésért Alapítvánnyal megköti.

A Képviselő-testület felkéri a polgármestert az együttműködési megállapodás aláírására.

**Felelős:** Polgármester

**Határidő:** 2022. április 30.

*A határozati javaslat elfogadása egyszerű többségű szavazati arányt igényel.*

**Budapest, 2022. március 23.**

**Őrsi Gergely**

polgármester

*határozati javaslat melléklete*

**EGYÜTTMŰKÖDÉSI MEGÁLLAPODÁS**

amely létrejött egyrészről a

**Budapest Főváros II. Kerületi Önkormányzat**cím: 1024 Budapest, Mechwart tér 1.  
képviseli: Őrsi Gergely polgármester  
a továbbiakban: Önkormányzat

másrészről a

**Pilisi Parkerdő Zrt.** cím: 2025 Visegrád, Mátyás király út 6.  
 képviseli: Reinitz Gábor vezérigazgató  
 a továbbiakban: Pilisi Parkerdő Zrt.

harmadrészt a

**Nagyréti Szabadidőért és Sportért Egyesület** cím: 1029 Budapest, Zsíroshegyi út 3.  
 képviseli: Dr. Földvári-Oláh Csaba elnök  
 a továbbiakban: Egyesület

negyedrészt a

**„Nagyrét” Természetközeli Időtöltésért** **Alapítvány** cím: 1029 Budapest, Zsíroshegyi út 3.  
 képviseli: Dr. Földvári-Oláh Csaba kuratóriumi elnök  
 a továbbiakban: Alapítvány

a továbbiakban együttesen: Felek/Megállapodást aláíró Felek között az alábbi helyen és feltételekkel

**PREAMBULUM**

A Főváros és agglomerációjának életminősége és jövője szempontjából kiemelt jelentőséggel bír az itt található erdők léte, melyek megőrzése, gyarapítása Felek közös érdeke. Társadalmi szempontból kiemelkedő ezen erdőterületek rekreációs és környezeti nevelési szerepe.

Budapest II. kerületében, a Pilisi Parkerdő Zrt. kezelésében található a Hűvösvölgyi Nagyrét, amely hosszú évtizedek óta különösen kedvelt turisztikai és rekreációs célpont az erdő látogatói körében. Az erdőlátogatók kulturált, a természeti környezettel összeegyeztethető rekreációját a környező erdők örökerdő szemléletű kezelésével és a közjóléti infrastruktúra folyamatos fejlesztésével igyekszik a Pilisi Parkerdő Zrt. segíteni.

A kerületi lakosság sportolási lehetőségeinek bővítése érdekében 2018-2019. évben az Önkormányzat és a Pilisi Parkerdő Zrt. együttműködése keretében, az MKSZ támogatásával a Budapest, II. kerület külterület 11355/2 hrsz-ú f) alrészletű ingatlanrészen, a korábbi épületalapok területén egy korszerű sportpálya kialakítására került sor (továbbiakban: Sportpálya).

**AZ EGYÜTTMŰKÖDÉS CÉLJA**

1. Együttműködő Felek -*a helyi természeti értékek megóvásának biztosítása mellett*- fontosnak tartják a kerületi lakosság természeti környezetben történő rekreációjának és sportolásának támogatását, a Nagyrét szabadidős és sportéletének fejlesztését.

Az együttműködésben rögzített célok megvalósulását felek a következőekkel segítik:

1. **A Pilisi Parkerdő Zrt. mint a terület vagyonkezelője:**

* a Nagyrétet övező erdőterületeket örökerdő szemlélettel kezeli, amely a természetvédelmi és közjóléti szempontok együttes érvényesülését a leginkább képes biztosítani;
* a meglévő közjóléti infrastruktúra fenntartásával, lehetőség szerinti fejlesztésével és korszerűsítésével rekreációs lehetőséget biztosít az erdő látogatóinak;
* az Egyesület és az Alapítvány által szervezett kulturális, zenei, sport, szabadidős és családi események, rendezvények megrendezését lehetővé teszi a honlapján közzétett feltételek betartása mellett, az események megrendezését a jelen partneri együttműködésre figyelemmel, annak keretei között elősegíti;
* a Nagyréttel, különösen a Nagyréten található és kialakítani tervezett szabadidős és sportlétesítmények és környezetük fejlesztésére vonatkozó elképzelések társadalmi egyeztetésébe bevonja az Egyesületet és az Alapítványt, és a tervezett fejlesztéseknél lehetőség szerint figyelemmel van az Egyesület és az Alapítvány által – a 4. pont első bekezdése szerint, illetve különösen indokolt esetben külön megkeresésben – írásban megtett javaslatokra, észrevételekre.

1. **Az Önkormányzat:**

* a II. kerületi Sport és Szabadidősport Kft. bevonásával gondoskodik a Sportpálya Bástya Millenium Zrt. által átadott „*Kültéri sportpálya kezelési és karbantartási útmutatóban”* foglaltak szerinti karbantartásáról, folyamatosan biztosítva ezzel a sportpálya előírásoknak megfelelő használható állapotát, és ezzel összefüggésben a rendeltetésszerű használat érdekében az Egyesülettel és az Erdészettel közösen kialakítja a Sportpálya használatát szabályozó házirendet.

1. **Az Egyesület és az Alapítvány:**

* a helyi közösség Nagyrét közjóléti fejlesztésével kapcsolatos elképzeléseit írásban ismerteti Felekkel, melyet éves rendszerességgel, az együttműködés értékelésekor aktualizál;
* amennyiben Egyesület tagjai a Nagyréten található Sportpálya, illetve sporteszközök kapcsán rendellenességet tapasztalnak, arról Feleket írásban tájékoztatja;
* Egyesület, illetve tagjai rendszeresen részt vesznek a Sportpályán történő szemétszedésben, illetve az Alapítvány a helyi lakosság körében a Nagyréten szemétszedést szervez, melyhez a Pilisi Parkerdő Zrt. előzetes egyeztetést követően a szükséges zsákokat biztosítja és gondoskodik az összegyűjtött hulladék elszállításról.

**KAPCSOLATTARTÁS**

1. Ezen együttműködési megállapodással kapcsolatban Felek az alábbi kapcsolattartókat jelölik meg, közleményeit Felek írásban küldik meg egymásnak:
2. Önkormányzat részéről:

Kapcsolattartó neve: ………………………….….

Telefon: ………………………….….

E-mail: ………………………….….

1. Egyesület részéről:

Kapcsolattartó neve: ………………………….….

Telefon: ………………………….….

E-mail: ………………………….….

1. Alapítvány részéről:

Kapcsolattartó neve: ………………………….….

Telefon: ………………………….….

E-mail: ………………………….….

1. Parkerdő részéről:

Kapcsolattartó neve: Rittling István

Telefon: 06-20/98-46-120

E-mail: rittling.istvan@pprt.hu

**ZÁRÓ RENDELKEZÉSEK**

1. Ez az együttműködési megállapodás az utolsó fél aláírásának napján lép hatályba és határozatlan időre szól.
2. Felek bármelyike jogosult jelen együttműködési megállapodást 30 (harminc) napos határidővel, írásban indokolás nélkül felmondani.
3. Szükség szerint ezen megállapodás végrehajtását, Felek közötti együttműködés állását Felek évente egyszer, az adott évet követő év első hónapjában értékelik és az értékelés során megfogalmazott hiányosságokat, a további feladatokat külön emlékeztetőben rögzítik.
4. Felek kijelentik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja alapján átlátható szervezetnek minősülnek.
5. Felek a közöttük kialakult vitás helyzeteket elsősorban peren kívüli egyezség útján intézik, azonban a peren kívüli tárgyalások sikertelensége esetén kikötik a Budapest II. Kerület szerint illetékes bíróság kizárólagos illetékességét.
6. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény és az erdőről, az erdő védelméről és az erdőgazdálkodásról szóló 2009. évi XXXVII. törvény rendelkezései az irányadók.

Felek jelen megállapodást, mint akaratukkal mindenben megegyezőt jóváhagyólag írták alá. A megállapodás éves, vagy éven belüli felülvizsgálatáról – amennyiben azt bármelyik fél kezdeményezi – egyeztetést folytatnak.

Budapest, 2022. ………….. (hó) … (nap)

**Budapest Főváros II. Kerületi Önkormányzat**  
képviseli: Őrsi Gergely polgármester

Budapest, 2022. ………….. (hó) … (nap)

**Pilisi Parkerdő Zrt.** képviseli: Reinitz Gábor vezérigazgató

Budapest, 2022. ………….. (hó) … (nap)

**Nagyréti Szabadidőért és Sportért Egyesület**  
 képviseli: Dr. Földvári-Oláh Csaba elnök

Budapest, 2022. ………….. (hó) … (nap)

**„Nagyrét”** Természetközeli Időtöltésért **Alapítvány** képviseli: Dr. Földvári-Oláh Csaba kuratóriumi elnök